РЕПУБЛИКА СРБИЈA

ОПШТИНА ГОРЊИ МИЛАНОВАЦ

ОПШТИНСКА УПРАВА

Одељење за општу управу, заједничке послове и послове органа општине

Број: 4-01-208-1/2024

27.4.2024.године

ГОРЊИ МИЛАНОВАЦ

            На основу члана 14. став. 1. Закона о јединственом бирачком списку ("Сл. гласник РС", бр.104/2009 и 99/2011), тачке 9. и 10. Упутства за спровођење Закона о јединственом бирачком списку („Сл. гласник РС", бр. 15/2012, 88/2018, 67/2020, 40/2021, 90/2021, 16/2022) и Одлуке о расписавању избора за одборнике скупштина градова и скупштина општина у Републици Србији који ће се одржати дана 2. јуна 2024.године ("Сл. гласник РС", бр. 36/2024), Општинска управа општине Горњи Милановац, даје

**О Б А В Е Ш Т Е Њ Е**

**О ИЗЛАГАЊУ НА ЈАВНИ УВИД ДЕЛА ЈЕДИНСТВЕНОГ БИРАЧКОГ СПИСКА**

**ЗА ПОДРУЧЈЕ ОПШТИНЕ ГОРЊИ МИЛАНОВАЦ**

            Општинска управа општине Горњи Милановац, као орган надлежан за ажурирање дела бирачког списка за подручје општине Горњи Милановац излаже на увид део бирачког списка за подручје општине Горњи Милановац.

            Увид у део Јединственог бирачког списка врши се путем рачунарске опреме уношењем јединственог матичног броја грађанина у циљу провере да ли је грађанин уписан у бирачки списак и да ли су уписани тачни подаци.

            Део Јединственог бирачког списка за територију општине Горњи Милановац изложен је у седишту Општинске управе општине Горњи Милановац, у улици Таковској бр. 2, спрат 1, канцеларија бр.8, непосредно или телефоном на број 032/515-0059.

            Увид у Јединствени бирачки списак, у складу са Законом који уређује заштиту података о личности, може се извршити и електронским путем на званичној интернет страници Министарства државне управе и локалне самоуправе (https://upit.birackispisak.gov.rs/), сајту Републичке изборне комисије и званичној интернет презентацији општине Горњи Милановац, уношењем податка о јединственом матичном броју грађана и регистарског броја личне карте.

            Захтев за упис, брисање или промене у делу Јединственог бирачког списка грађани могу поднети Општинској управи у времену од 07:30 до 15:30 сваког радног дана до дана закључења бирачког списка, 17. маја 2024.године.

            Бирач који има боравиште у иностранству може преко дипломатско-конзуларног представништва Републике Србије поднети општинској, односно градској управи по месту његовог пребивалишта у земљи захтев за давање обавештења о подацима који су о њему уписани у бирачки списак.

            Малолетна лица која стичу бирачко право најкасније на дан одржавања избора могу извршити увид у део бирачког списка, у циљу провере личних података уписаних у бирачки списак и тражити упис, брисање, исправку и допуну неке чињенице, уз прилагање потребних доказа.

            Решења на којима се заснивају промене у бирачком списку доноси Општинска управа општине Горњи Милановац до закључења бирачког списка, 17. маја 2024.године, до 24:00 часа.

            Након закључења бирачког списка, грађани могу поднети захтев за промене у бирачком списку непосредно Министарству државне управе и локалне самоуправе или преко Општинске управе према месту пребивалишта подносиоца захтева, закључно са 72 часа пре дана избора решење доноси Министарство.

ОПШТИНСКА УПРАВА ОПШТИНЕ ГОРЊИ МИЛАНОВАЦ